Správa zo zahraničnej pracovnej cesty

1.	Účastníci ZPC:

Titul, meno a priezvisko:	Mgr.Eva Masárová	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	riaditeľka odboru	
Znalosť jazykov:	Aj, Rj 
	
Titul, meno a priezvisko:	Ing. Andrea Chudíková 	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	štátny radca	
Znalosť jazykov:	Aj,  
	
Titul, meno a priezvisko:	Mgr. Tibor Škrabský	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava – pracovník na dohodu	
Pracovné zaradenie:	expert v oblasti politiky mládeže 
	
Znalosť jazykov:	Aj,  
	
Titul, meno a priezvisko:	Mgr. Martin Pokorný 	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava – pracovník na dohodu	
Pracovné zaradenie:	projektový manažér, IUVENTA	
Znalosť jazykov:	Aj,  	
		
2.	Zahraničná pracovná cesta:
Štát:	Srbská republika	
Mesto:	Belehrad	
Vykonaná v doch:	04.03. – 07. 03. 2012 	
Prijímajúca organizácia:	Ministerstvo mládeže a športu Srbskej republiky	
Účel cesty:	Príprava AP spolupráce medzi SR a SrR na rok 2012, vyplývajúca z Dohody o spolupráci medzi SR a SrR na roky 2012-2016 v oblasti práce  s mládežou 
	
Spôsob financovania:	cestovné náklady hradí MŠVVaŠ SR, pobytové srbská strana	
3.	Rámcový program pobytu:

 04.03. 2012	Prílet do Belehradu, odtiaľ cesta na miesto konania, ubytovanie, príprava na rokovanie, štúdium materiálov;	
 05. 03.  – 06.03. 2012

07.03. 2012	Celodenné pracovné rokovania  zástupcov oboch krajín na príprave AP k spoločnej spolupráci v oblasti práce s mládežou a tvorby politiky mládeže.

Odlet do Bratislavy.
	
4.	Stručný priebeh rokovaní

V dňoch 04.03. -07. 03. 2012 sa v srbskej Vrnjackej  Banji konalo stretnutie zástupcov ministerstiev a odborníkov z oblasti práce s mládežou z obidvoch krajín, ktoré bolo zamerané na prípravu akčných plánov spolupráce v danej oblasti  na rok 2012. Príprava AP vyplýva z Dohody o spolupráci medzi SR a SrR na roky 2012-2016 v oblasti práce  s mládežou, ktorá bola uzatvorená v Bratislave 31.01. 2012, medzi  MŠVVaŠ SR  aMMaŠ SrR. 

Obe strany sa dohodli na nasledovných formách a spôsoboch spolupráce počas roka 2012:

1.	Spolupráca v oblasti podpory zamestnateľnosti mladých ľudí

S ohľadom na pripravovaný národný projekt IUVENTY pod záštitou MŠVVaŠ SR zameraný na zvyšovanie zamestnateľnosti mladých ľudí prebehne v roku 2012 školenie a príprava zástupcov samospráv a budúcich regionálnych koordinátorov projektu.

Srbská republika má vytvorený systém kariérneho poradenstva v rámci Ministerstva mládeže a športu. Centrum kariérneho poradenstva v Belehrade sprostredkuje svoje skúsenosti a vedomosti pri príprave národného projektu. Keďže národný projekt ráta hlavne s aktivitami na zvyšovanie kompetencií mladých ľudí na miestnej úrovni a so zapojením miest a regiónov, slovenskí zástupcovia navštívia Srbsko s cieľmi:

•	Spoznať systém kariérneho poradenstva
•	Spoznať systém podpory zamestnateľnosti mladých ľudí v Srbsku
•	Navštíviť príklady dobrej praxe – samosprávy, ktoré úspešne riadia projekty na miestnej úrovni
•	Mať prehľad o miestnych politikách zamestnateľnosti v samosprávach Srbska
•	Vyškoliť sa v základných kompetenciách potrebných pre zvládnutie problematiky zamestnateľnosti

Systém podpory zamestnateľnosti je v Srbskej republike postavený na prepojení miestnych a regionálnych samospráv, škôl a miestnych podnikateľov a súkromného sektora. Táto vízia sa objavuje aj v návrhu nového národného programu v SR. Preto bude takáto možnosť prínosom pre vzájomnú inšpiráciu a prenos skúseností v jednom z najdôležitejších problémov, na ktoré bude politika mládeže v SR zameraná v najbližšom období.

Realizácia prebehne v rámci podmienok dohodnutých v Dohode o spolupráci. Slovenská strana bude hradiť cestovné náklady účastníkov, srbská strana zabezpečí ubytovanie, stravu a pokryje náklady programu vrátane cestovania po Srbsku.

Termín: máj – jún 2012 

2.	Spolupráca v oblasti informácií pre mládež a ERYICA

S ohľadom na iniciatívu Rady Európy a Európskeho združenia informačných centier mládeže ERYICA sa obe strany dohodli, že pri celoeurópskej aktivite zameranej na prístup mladých ľudí k ľudským právam budú postupovať spoločne. V rámci dohodnutej spolupráce budú v obdivoch krajinách vyhlásené fotografické súťaže na tému ľudských práv z pohľadu mladých ľudí. Vekový limit pre zapojenie sa do súťaže je 15 – 30 rokov.

Obidve strany pripravia výstavu fotografií a to v období okolo 12. Augusta – Medzinárodného dňa mládeže. Zároveň sa strany dohodli, že na verejnú výstavu v Slovenskej republike budú pozvaní traja víťazi srbskej súťaže a naopak.

Slovenská strana zabezpečí priebeh súťaže a program pre trojčlennú delegáciu mladých ľudí zo Srbska. Srbská strana tiež prijme 3 víťazov zo Slovenska za rovnakých podmienok.

Termín: august 2012 

3.	V4 konferencia  spolupráci so Srbskom 

Srbská strana prejavila záujem o organizovanie konferencie za účasti Slovenska, ČR, Poľska, Maďarska a Srbska na tému informácií pre mládež a mládeži na vidieku a v odľahlých oblastiach.

Slovenská strana privítala túto možnosť najmä s ohľadom na skutočnosť, že problematika vidieckej mládeže bude v nasledujúcom období jednou z priorít v rámci tvorby akčných plánov štátnej politiky mládeže a zároveň tiež ako priorita v programe Mládež v akcii.

Srbská strana bude žiadať o podporu konferencie zo zdrojov V4. Slovenská strana zabezpečí účastníkov konferencie.

Termín: november 2012 

4.	Spolupráca v oblasti komunitárnych programov

Srbská republika sa v roku 2012 stala kandidátskou krajinou na vstup do EÚ. S týmto statusom bude mať Srbsko viac možností na zapojenie sa do komunitárnych programov vrátane programu Mládež v akcii a jeho nástupníckeho programu.

V súlade s Dohodou o spolupráci a v zmysle dlhodobých snách Slovenskej republiky o podporu členstva Srbska v EÚ, slovenská strana má záujem o poskytnutie vedomostí a skúseností pri zavádzaní programu v SR. 

Srbská strana požiadala o spoluprácu pri organizácii informačných stretnutí o programe Mládež v akcii, ktoré bude srbské Ministerstvo pre mládež a šport organizovať pre jednotlivé regióny  Srbska v období apríl – máj 2012. Slovenská strana vyšle zástupcu ako experta na konferencie a workshopy organizované pre jednotlivé cieľové skupiny v Srbsku

Termín: apríl – máj 2012
5.	Spolupráca v oblasti podpory miestnych politík mládeže

Obidve strany majú záujem nadviazať na úspešnú realizáciu aktivít zameraných na pracovníkov samospráv, v ktorých agende je problematika mládeže. Doteraz sa uskutočnili dve študijné návštevy (jedna v SR a druhá v Srbsku) pre zástupcov obecných a mestských úradov.

Obidve strany boli kontaktované Ministerstvom pre školstvo, mládež a telovýchovu Českej republiky o prenos know-how a skúseností v práci so samosprávami pri tvorbe moderných miestnych politík mládeže. Česká republika požiadala o spoluprácu pri zabezpečení študijnej návštevy ako súčasti vzdelávania samospráv v tejto oblasti. Slovenská a srbská strana sa dohodli, že budú spoločne zdieľať informácie a skúsenosti v tvorbe miestnych politík. Ponúknu českej strane možnosť navštíviť niekoľko slovenských samospráv s úspešnou stratégiou voči mládeži a tiež navštíviť podobné samosprávy v Srbsku (s účasťou aj slovenských zástupcov). 

Študijná cesta bude hradená českou stranou, s výnimkou delegácie, ktorá bude vyslaná zo Slovenska, kde slovenská strana uhradí cestovné náklady účastníkov.

Termín: september 2012 
6.  Prehľad prinesenej dokumentácie
Dokumentácia zo stretnutia je uložená na OMKP MŠVVaŠ SR. 

7.   Prínos ZPC
 
Pracovné stretnutie bolo prvým v rámci novo uzatvorenej spolupráce medzi obidvoma krajinami v oblasti práce  s mládežou a tvorby politiky mládeže a poskytne priestor na rozvoj spolupráce  a účasti na spoločných projektoch na všetkých úrovniach (medzi ministerstvami, samosprávami a mimovládnymi mládežníckymi organizáciami.) 

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 15.03. 2012

Správu vypracovala:     Eva Masárová 

                        
Správu schválil:	Ing. Vladimír Belovič, poverený zastupovaním GRS SĎVM